Ձորի պռունկին փռված է մի փոքրիկ հրապարակ: Այստեղ կա զարմանալի գեղեցիկ եկեղեցի: Սա Սբ. Լուսավորիչն է՝ Տիգրան Հոնենցի եկեղեցին, դրսից էլ ներսից էլ այնքան զարդարված, որ թուրքերը անվանում են ՙնաղշլ քիլիսե՚` զարդարուն եկեղեցի: Մայր եկեղեցու փոքրիկ պատճենն է: Ներսից եկեղեցին լավ է պահպանվել: Այն ամբողջովին նկարազարդված է` պատերը, առաստաղը, անգամ գմբեթը: Պատկերված հայերեն արձանագրությունների շնորհիվ, ամենայն մանրամասնությամբ ներկայացված է կառուցման պատմությունը: Դրանցում ասվում է, որ Սբ. Լուսավորիչը կառուցել է այս կողմերի եկեղեցիների բարերար Տիգրան Հոնենցը: